### Beslutning

Fremsendes til Teknisk Udvalg til behandling i henhold til beslutning i byrådets møde den 29. september 2021.

**Beslutningsforslag fra EL**

Byrådet beslutter, at tilsynsfunktionen udskilles som særlig enhed, der ikke også arbejder med boligforeningernes byudviklings- og byggesager.

Sagen om misforhold i Østjysk Bolig (Ø) og de store og små sager, der kommer frem i kølvandet på ØB-sagen giver anledning til nærmere at undersøge samspillet mellem kommunen og boligorganisationerne, herunder særligt: er det hensigtsmæssigt, at samme myndighed både skal samarbejde med boligorganisationerne i bygge- og byudviklingsfunktionerne, herunder også i nogle tilfælde ”ghetto-planlægning”,  og skal føre tilsyn med boligorganisationernes økonomiske og hele lovmæssige drift?

I den sammenhæng er det nærliggende nærmere at få undersøgt, hvordan samspillet er i trekanten boligorganisation – revision – tilsyn, herunder

Emilie Olsen tilsynet revisionens grundighed – bl.a. om revisionen påser, om kontrolprocedurer er vel beskrevne, om stikprøverevision er betryggende og tilstrækkelig, om indløbne advarsler om problematiske forhold er blevet fulgt op på personalemæssigt og revisionsmæssigt? – eller

Stiller tilsynet sig tilfreds med, at revisionen afgiver ”blank” revisionspåtegning?

I hvilket omfang efterlever tilsynet lovgivningens krav om årlige dialogmøder? Herunder: hvordan foretages opfølgning fra det ene års dialog op til det næste (Jfr. herunder tilsynssagen fra 2017 i ØB og dens videre forløb i tilsynsregi)

Hvordan håndterer tilsynet de forskellige kategorier af henvendelser om problematiske forhold i boligforeninger (oversigt over henvendelser og adressater, borgmester/rådmand/forvaltning ønskes)?

Emilie Olsen tilsynet, at reglerne om byggesagshonorarer overholdes af boligorganisationerne?

Ved magistratsbehandlingen af forslaget vil det naturligvis være relevant også at inddrage svarene på de forskellige forespørgsler, som allerede er rejst efter 10 dages reglen. Herunder ikke mindst: hvilke henvendelser har borgmester – rådmand – forvaltning modtaget om problematiske forhold i ØB og andre almennyttige boligorganisationer – og på hvilke måder er disse henvendelser blevet håndteret.

Yan Jepsen

Byrådsmedlem (Ø)

**INDSTILLING FRA MAGISTRATSAFDELINGEN FOR TEKNIK OG MILJØ**

**Svar på forslag fra Enhedslisten om tilsyn med de almennyttige boligselskaber**

Besvarelse fra Teknik og Miljø på beslutningsforslag ”Beslutningsforslag - tilsynet med de almennyttige boligselskaber gøres til særlig afdeling” fremsat på byrådsmødet den 26. maj 2021 af Enhedslisten (EL).

### Resumé

På byrådsmødet den 26. maj 2021 fremsatte EL under overskriften ”Beslutningsforslag - tilsynet med de almennyttige boligselskaber gøres til særlig afdeling” forslag om at få undersøgt tilsynets påsyn med revisionens grundighed, revisionspåtegning, efterlevelse af årlige dialogmøder, kategorisering af henvendelser vedr. boligforeninger og boligorganisationernes overholdelse af byggesagshonorarer.

Teknik og Miljø foreslår, at der i overensstemmelse af byrådets beslutning 18. august 2021 (sag 13) arbejdes videre med at afdække, hvilke virkemidler og tiltag, der vil have størst effekt på et styrket tilsyn som følge af afrapporteringen fra BL’s 5. kreds og Teknik og Miljø.

Det foreslås, at Enhedslistens forslag om at udskille tilsynsfunktionen som en særlig enhed, der ikke også arbejder med boligforeningernes byudviklings- og byggesager, afvises.

### Indstilling

Det indstilles:

At 1) Teknik og Miljø arbejder videre med at afdække, hvilke virkemidler og tiltag, der vil have størst effekt på et styrket tilsyn som følge af afrapporteringen fra BL’s 5. kreds og Teknik og Miljø.

At 2) Enhedslistens forslag om at udskille tilsynsfunktionen som en særlig enhed, der ikke også arbejder med boligforeningernes byudviklings- og byggesager, afvises.

### Sagens forløb

28-04-2021 [adresse]
Sagens behandling blev udsat i byrådets møde den 28. april 2021.
 12-05-2021 [adresse]
Sagens behandling blev udsat  i byrådets møde den 12. maj 2021.
 26-05-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 26. maj 2021 om magistratsbehandling af forslaget.

Sagen bedes tilbagesendt byrådet via Magistraten.

Sagen blev behandlet sammen med sagerne 7 og 27.

 07-09-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten

Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Teknik og Miljøs indstilling af 7. september 2021.

Kristina Jakobsen henholder sig EL's oprindelige forslag.

 29-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 29. september 2021.